Lasconi, despre datele desecretizate de CSAT: Serviciile aveau informații de câteva luni.  Întrebarea este dacă le-au dat mai departe
Elena Lasconi consideră că serviciile secrete aveau informații de câteva luni despre atacul care a fost prezentat în urma desecretizării datelor prezentate în CSAT și a adăugat că întrebarea este dacă au dat mai departe aceste informații. „Dacă le-au dat, de ce s-au oprit la Parchet sau la președinte? Dar sunt supoziții. Trebuie să ajung acolo ca să aflu adevărul și eu vă spun că voi ieși și voi vorbi despre asta”, a mai spus ea și a adăugat că va ieși și va vorbi despre ce s-a întâmplat, dacă va deveni șef al statului, pentru că „înțeleg sperietura oamenilor”. Aceasta a precizat că Serviciile ar trebui să fie responsabile de faptele lor și „de documentele pe care le pun la dispoziție sau nu”.